# **Útmutató** „Szemlebejelentő - a 202… évi gyümölcs szaporítóanyag termesztési és forgalomba hozatali tevékenységről” **kitöltéséhez**

1) **A bejelentő adatai:**

Ha Ön, vagy az engedélyes faiskoláját jegyző cége rendelkezik a Magyar Államkincstár (korábban MVH) által kiadott regisztrációs számmal kérem, adja meg.

2) **Faiskolai szaporítások**

A 2.1. pontban a tárgyévi tevékenységét jelentheti be. Ha egymást követő 3 évben faiskolai tevékenységét szünetelteti, engedélye érvényességét hivatalból indított eljárás keretében visszavonjuk.

Ha faiskolai tevékenységét végleg megszünteti, az erre vonatkozó kérelmet a 2.2. pont kitöltésével is benyújthatja. Ez esetben meg kell adnia annak a származási igazolványnak a számát is, amelyet utoljára töltött ki.

3) **Gyümölcs szaporítóanyag nagykereskedelem**

Kitöltése ugyanúgy, mint a 2) pontnak.

5) **Szaporításra ideiglenesen engedélyezett növényállományok** (C.A.C. kijelölt fák és ültetvények) A korábban már nyilvántartásba vett C.A.C. ültetvényekről az **5079.** sz. nyomtatványt továbbra is személyre szabottan küldjük. Amennyiben olyan növényállományt kíván szaporító-alapanyag termesztés céljára bejelenteni, amely nem szerepel ezen az űrlapon, akkor bejelentését egy **5077** számú nyomtatvány beküldésével teljesítse.

A részletes kitöltési útmutatót és az 5077-es nyomtatványt honlapunkról letöltheti (<https://portal.nebih.gov.hu/ugyintezes/noveny/nyomtatvanyok> Kertészeti Szaporítóanyag Felügyelet /Gyümölcsfaiskolai Szemlebejelentő Nyomtatványok cím alatt találja)

Kérem, pontosan adja meg az összefüggő területeken található növényállományok helyét (település, hrsz.) valamint fajtáját, mennyiségét.

6) **Nyilatkozatok**

Ha az 6.1. pontban adatai közléséhez hozzájárul, akkor a tárgyévben kitermelésre kerülő tételek mellett feltüntetjük iskolája nevét, címét, telefonszámát, melyet honlapunkon nyilvánosságra hozunk. A táblázat szaporított mennyiségeket nem közöl. Ha ezt a pontot nem tölti ki úgy tekintjük, hogy nemlegesen nyilatkozott. A 6.2 pont alapján az ön által szaporított fajták jogszerű használatáról nyilatkoztatjuk. A bejelentő aláírásával tudomásul veszi az itt feltüntetett – és a hatályos jogszabályok alapján egyébként kötelező érvényű – fajtahasználati szabályokat.

Felhívjuk figyelmét, hogy ha faiskolájában, tárgyévben szaporítóanyag termesztéssel nem foglalkozik (nincs nevelés alatti ültetvényanyaga és szaporítást nem végez), azt a bejelentőn szíveskedjék jelezni. **Amennyiben ezt elmulasztja, az ellenőrzésre jogosult jogszabályi kötelezettségének megfelelően díjtételes szemlét tart faiskolájában.**

**A szemlebejelentő lap dátum és aláírás nélkül érvénytelen.**